Il-komunità Missio Malta għadha kemm ħabbret informazzjoni dwar avventura ġdida li ser tibda mil-lum, bis-sehem ta' sewwieq lokali Stephen Formosa. Stephen fil-fatt se jkun qed isuq il-mutur tiegħu madwar l-Afrika, l-Asja u l-Amerika fi vjaġġ waħdu. L-avventura tiegħu b'ġest nobbi ser tixxandar fuq il-pjattaforma lokali tal-midja soċjali u se jiġbor fondi għal Missio Malta. Dan kollu b'risq il-proġett Dinja Mutur . Matul il-vjaġġ tal-avventura tiegħu, Stephen se jkun għaddej minn irħula bi proġetti appoġġjati u ffinanzjati minn Missio Malta, biex tiġi dokumentata l-esperjenza tiegħu hemmhekk u aktar tard tiġi mnedija għall-pubbliku ġenerali. B'hekk wieħed jista' jgawdi stampa ħajja u vera ta' fejn jiġu investiti l-fondi u l-għajnuniet f'dawn l-irħula u pajjiżi fqar u remoti. Din il-produzzjoni se tkun qed turi biċ-ċar ukoll id-diffikultajiet li wieħed jiltaqa' magħhom waqt vjaġġ bħal dan. Missio Malta għandhom il-pjan li jniedu sensiliet separati ta' vjaġġi f'kull kontinent; wieħed jintwera fuq skeda ta' produzzjoni permezz ta' filmati meħudin fl-Afrika, ieħor minn ġewwa l-Asja u t-tielet fl-Amerika t'Isfel. Dan kollu ħa jkun mniedi kemm fuq il-midja soċjali kif ukoll blog fuq il-websajt ta' Dinja Mutur. Missio Malta ħabbru li s-sewwieq Stephen se jkun qed iħalli Malta biex jipprepara għall-vjaġġ tiegħu llum it-Tnejn, 8 ta' Novembru biex ikun jista' jibda din l-avventura li se tieħdu fl-ewwel kontinent, l-Afrika, li tibda mill-Kenja sal-Uganda, ir-Rwanda, it-Tanzanija, il-Malawi, iż-Żambja, iż-Żimbabwe, l-Angola, in-Namibja, il-Botswana u fl-aħħar l-Afrika t'Isfel li tkopri total ta' 20,000Km fuq ir-rota tiegħu f'6 xhur. Missio Malta tħabbar li dan il-vjaġġ kollu ta' avventura u missjoni se jixxandar fuq ONE TV minn Ottubru 2022. Sadanittant, tista' tara aktar informazzjoni, dettalji jew aġġornament fuq il-paġna uffiċjali HAWN kif ukoll tagħti donazzjoni HAWN . Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!